ⴱⴰⴹⵕ ⵀⴰⵕⵉ

ⴱⴰⴹⵕ ⵀⴰⵕⵉ (ⵉⵍⵓⵍ ⴳ 8 ⴷⵓⵊⴰⵏⴱⵉⵔ 1984) ⵉⴳⴰ ⵢⴰⵏ ⴷ ⵓⵎⵍⴳⴳⴰⵎ ⴷ ⵓⵏⴱⵔⴰⵣ ⴰⵣⵣⵓⵍⴰⵏ/ⴰⵎⵣⵓⵣⵣⵍ ⴰⵎⵖⵔⵉⴱⵉ-ⴰⵀⵓⵍⴰⵏⴷⵉ, ⵉⴳⴰ ⴰⵎⴰⵣⵣⴰⴳ ⴳ ⵜⵓⵏⵏⵓⵏⵜ ⵏ "ⵜⴰⵍⴳⴳⵉⵎⵜ ⵏ ⵜⵖⴱⴱⵉⵔⵜ ⵏ ⵜⵉⵖⵉⵍⵜ/ⴽⵉⴽ ⴱⵓⴽⵙⵉⵏⴳ"  ⴰⵏⴰⵡ ⵏ ⵍⴽⵉ-ⵡⴰⵏ. ⵉⵍⵓⵍ ⴷ ⴷ ⵉⵏⴽⵔ ⴷ ⴳ ⵀⵓⵍⴰⵏⴷⴰ ⵎⴰⵛⴰ ⵉⵥⵓⵕⴰⵏ ⵏ ⵜⵡⵊⴰ ⵏⵏⵙ ⴳⴰⵏ ⵉⵎⵖⵔⴰⴱⵉⵢⵏ ⵉⵎⴰⵣⵉⵖⵏ, ⴷ ⵉⵙⵜⵉ ⴰⴷ ⵉⵎⵎⴰⵖ ⴷⴷⵓ ⵓⵛⵏⵢⴰⵍ ⵏ ⵉⵥⵓⵕⴰⵏ ⵏⵏⵙ ⵉⵎⵖⵔⵉⴱⵉⵢⵏ. ⵉⵔⵣⴰ ⴱⴰⴹⵕ ⵀⴰⵕⵉ 106 ⵏ ⵜⵎⵣⵉⵣⵡⵉⵔⵉⵏ ⵜⵉⴳⵔⴰⵖⵍⴰⵏⵉⵏ,ⴷ 92 ⵙⴳⵉⵙⵏⵜ ⵙ ⵜⵢⵜⵉ ⵜⴰⵏⵖⴰⵢⵜ/ⵉⵜⵜⵓⵣⴱⴱⴰⵄⵏ (KO) ⵙⴳ  121 ⵏ ⵜⵖⴰⵍⵍⵉⵏ . ⵢⵓⵎⵥ ⵉⵙⵎ ⵏ ⵓⵏⴱⵔⴰⵣ ⵏ ⵓⵎⴰⴹⴰⵍ ⴳ ⵍⴽⵉ-ⵡⴰⵏ ⵏ ⵜⵥⵢⵜ ⵜⴰⵎⴰⵥⴰⵢⵜ (2007-2008), ⴷ ⵓⵏⴱⵔⴰⵣ ⵏ ⵓⵎⴰⴹⴰⵍ ⵏ ⵜⵥⵢⵜ ⵜⴰⵎⴰⵥⴰⵢⵜ ⴳ ⵜⴱⵔⵣⴰ ⵏ "ⵛⵓⵜⴰⵢⵎ" (2009-2010), ⵉⵍⵎⵎⴰ ⵉⴳⴰ ⴰⵎⵙⴳⵉⵔ ⵏ ⵓⵏⴳⴳⴰⵔⵓ ⵏ ⵜⵙⵎⵖⵓⵔⵜ ⵜⴰⵎⴰⴹⵍⴰⵏⵜ ⵜⴰⵅⴰⵜⴰⵔⵜ ⵏ ⵍⴽⵉ-ⵡⴰⵏ (2008-2009).ⵎⴰⵢⴷ ⵉⴳⴰⵏ ⴱⴰⴹⵕ ⵀⴰⵕⵉ

ⵉⵍⵍⴰ ⵖⵉⵍⴰⴷ ⴱⴰⴹⵕ ⵀⴰⵕⵉ ⴳ ⵜⵙⴽⵯⴼⵍⵜ ⵜⵉⵙ ⵜⴰⵎⵜ ⴳ ⵜⵥⵢⵜ ⵜⴰⵎⴰⵥⴰⵢⵜ ⴳ ⵓⵎⴰⴹⴰⵍ ⵙⴳ ⴷⴰⵔ ⵜⵙⵖⵓⵏⵜ ⵏ "ⴽⵉⴽ ⴱⵓⴽⵙⵉⵏⴳ ⴳⵍⵓⵕⵉ". ⵉⴳⴰ ⵓⵙⵍⵖⵎⴰⵢ «ⵜⵓⵎ ⵀⴰⵔⵉⵏⴳ» ⴰⵎⵣⵡⴰⵔⵓ ⵍⵍⵉ ⵢⵓⴼⴰⵏ ⴷ ⵍⵍⵉ ⴷ ⵉⵙⵙⵓⴼⵖⵏ ⴱⴰⴹⵕ ⵀⴰⵕⵉ ⴷ ⴽⵉⴳⴰⵏ ⵏ ⵉⵏⴱⵔⴰⵣⵏ ⵢⴰⴹⵏⵉⵏ ⴰⵎ ⴱⵉⵜⵔ ⴰⵢⵔⵜⵙ ⴷ «ⵎⵉⵍⴼⵉⵏ ⵎⴰⵏⵀⵓⴼ» ⵙ ⵓⴱⴰⵔⴰⵣ ⴰⵎⴰⴹⵍⴰⵏ ⵏ ⵜⵍⴳⴳⵉⵎⵜ. ⴷⵖⵉ ⴰⵙⵍⵖⵎⴰⵢ ⵏⵏⵙ ⵉⴳⴰ ⵜ «ⵎⴰⵢⴽ ⴱⴰⵙⵉⵏⵢⵉ», ⴷ ⵓⵙⴳⵔⴰⵡ/ⵓⵙⵔⵉⵔ  ⵏⵏⵙ ⵖⵉⵍⴰⴷ ⵉⴳⴰ ⵜ «ⵎⴰⵢⴽⵙ ⵊⵉⵎ».

ⴳ ⵓⵙⴳⴳⵯⴰⵙ ⵏ 2009, ⵢⵓⵍⵖ ⴱⴰⴱ ⵏ ⵡⴰⴷⴷⵓⵔ ⴰⴳⵍⵍⵉⴷ ⵎⵓⵃⵎⵎⴰⴷ ⵡⵉⵙ ⵚⴹⵉⵚ ⵙ ⵓⴷⵎ ⴰⵎⴰⴷⴷⵓⴷ ⵙ ⵜⵙⴽⵔⴰⵡⵉⵏ ⵜⵉⵅⴰⵜⴰⵔⵉⵏ ⵏ ⴱⴰⴹⵕ ⵀⴰⵕⵉ ⴳ ⵓⵎⴰⴹⴰⵍ ⵏ ⵜⵓⵏⵏⵓⵏⵜ.

 ⵜⵉⵖⵓⵔⵉⵡⵉⵏ ⴳ ⵜⵓⴷⵔⵜ ⵏ ⴱⴰⴹⵕ ⵀⴰⵕⵉ 
ⵜⵜⵢⵓⴼⵙⴰⵔⵏⵜ ⴽⴽⵓⵥⵜ ⵜⵙⴽⵏⵉⴷⵉⵔⵉⵏ ⵖⴼ ⵜⵓⴷⵔⵜ ⵏ ⴱⴰⴹⵕ ⵀⴰⵕⵉ, ⴷ ⵉⴼⴼⴰⵖ ⴷ ⵢⴰⵏ ⵡⵓⵏⴳⴰⵍ ⵡⵉⵙ ⵙⵎⵎⵓⵙ ⴳ ⵓⵙⴳⴳⵯⴰⵙ ⵏ 2013 ⵍⵍⵉ ⵢⵓⵔⴰ  ⵄⴱⴷⵍⵇⵇⴰⴷⵔ ⴱⵏⵄⵍⵉ, ⴷⴷⵓ ⵓⵣⵡⵍ «ⴰⵄⵔⵔⵉⵎ ⴰⵎⴳⴳⵯⴰⵛ».

ⴰⵔ ⵜⵜⵎⴰⵖⵏ ⵡⵓⵏⴳⴰⵍⵏ ⴰⴼⴰⴷ ⴰⴷ ⵙⴰⵡⵍⵏ ⵖⴼ ⴽⵔⴰ ⵏ ⵓⴷⵔⵉⴳⵏ/ⵉⴷ ⵡⴰⵔⵉⵙⵎ ⵏ ⵜⵓⴷⵔⵜ ⵏ ⴱⴰⴹⵕ ⵀⴰⵕⵉ ⵍⵍⵉ ⴱⴰⵀⵔⴰ ⵉⵙⵜⴰⵡⵀⵎⵎⴰⵏ, ⵓⵔ ⵉⴳⵉ ⵖⴰⵙ ⵙ ⵓⵙⵔⴰⴳ ⵏ ⵜⵙⴽⵔⴰⵡⵉⵏ ⵏⵏⵙ ⴳ ⵓⴳⵏⵙⵓ ⵏ ⵓⴱⴰⵔⴰⵣ/ⵓⴱⴰⵡⵉⵍ ⵎⴰⵛⴰ ⴰⵡⴷ ⵙ ⵓⵎⵏⵜⵉⵍ ⵏ ⵉⵖⵊⵊⵉⵔⵏ ⵏⵏⵙ ⴰⵎ ⵓⵎⵖⵔⵉⴱⵉ ⴰⵎⴰⵣⵉⵖ ⴳ ⴱⵕⵕⴰ ⵏⵏⵙ. ⴷ ⵉⵏⴽⵔ ⴷ ⴳ ⵢⴰⵜ ⵙⴳ ⵜⵓⴷⴷⵓⵔⵉⵏ ⵜⵉⵎⵥⵍⴰⴹⵉⵏ ⴳ ⵡⴰⵎⵙⵜⵉⵔⴷⴰⵎ ⴷ ⵉⵎⴰⵔⴰⵡⵏ ⵏⵏⵙ ⴳⴰⵏ ⵉⵎⵖⵔⵉⴱⵉⵢⵏ ⵉⵎⴰⵣⵉⵖⵏ, ⵉⵜⵜⵉⵏⵉ ⵄⴱⴷⵍⵇⴰⴷⵔ:

ⴰⵔ ⵉⵥⵕⵕⴰ ⵓⵎⵙⵏⴰⵎⵓⵏ ⴰⵡⵀⵓⵍⴰⵏⴷ ⵀⴰⵏⵙ ⴼⴰⵏ ⴷⵓⵙⴰⵏⴷ, ⵎⴰⵙ ⴷ ⵜⵓⴳⵜⵜ ⵏ ⵉⵄⵔⵔⵉⵎⵏ  ⵉⵎⵖⵔⵉⴱⵉⵢⵏ ⴰⵔ ⵜⵜⴰⵏⵏⴰⵢⵏ ⴳ ⵜⵉⵡⵡⵓⵔⴽⴰ ⵜⴰⵎⵖⵡⵡⴰⵖⵜ ⵏ ⴱⴰⴹⵕ ⵀⴰⵕⵉ ⵢⴰⵏ ⵓⵏⴱⵔⴰⵣ ⵉⵥⵍⵉⵏ, ⴷ ⵎⴰⵙ ⴰⵔ ⴼⵍⵍⴰⵙⵏ ⵜⵓⴳⵜⵜ ⵏ ⵜⵙⵖⵡⴰⵏ ⴷ ⵉⵖⵎⵉⵙⵏ ⴷ ⵉⵜⵜⵢⵓⵙⵙⴰⵏ ⴱⵀⵔⴰ ⵜⵉⵣⵉ ⴰⵏⵏ ⴷ ⵢⵓⴽⵯⵔ ⵓⵍ ⵏ ⵢⴰⵜ ⵙⴳ ⵜⴼⵔⵅⵉⵏ ⵄⵣⵣⴰⵏⵉⵏ ⵏ ⵡⴰⵎⵙⵜⵉⵔⴷⴰⵎ, ⴷ ⴰⵔ ⴼⵍⵍⴰⵙ ⵜⵜⴰⵔⴰⵏ ⵉⵎⵏⴳⴰⵍⵏ ⴷ ⴰⵔ ⵙⴽⴰⵔⵏ ⵉⵢⴰⴱⴰⵏⵉⵢⵏ ⵜⵉⵙⵓⵏⴰⵔⵉⵏ ⵉⵔⵡⴰⵙⵏ ⴱⴰⴹⵕ ⵍⵍⵉ ⵙⵓⵔ ⵙⵖⴰⵏ  ⵜⵓⴳⵜⵜ ⵏ ⵎⴷⴷⵏ ⴳ ⵓⵎⴰⴹⴰⵍ. ⵉⴳⴰ ⴱⴰⴹⵕ ⵢⴰⵏ ⵓⵄⵔⵔⵉⵎ ⵉⵎⵓⵔⵙⵏ ⴳ ⵓⴳⵏⵙⵓ ⵏ ⵢⴰⵏ ⵡⴰⵎⵓⵏ ⵉⵏⴳⵓⴼⵏ, ⵉⵎⵓⵔⵙ ⵙ ⵜⴱⵔⵉⴷⵜ ⵏⵏⵙ ⵜⵓⵙⵍⵉⴳⵜ ⵜⵉⵣⵉ ⵍⵍⵉⵖ ⴳⵓⴼⵏ ⵡⵉⵍⵍⵉ ⴷⵉⴷⵙ ⵉⴷⴷⵔⵏ ⴰⴽⵓⴷ ⴰⵏⵏ , ⵡⵉⴷⴰ ⴷⵉⴷⵙ ⵉⴷⵔⴰⵏ ⵉⵥⵓⵕⴰⵏ ⴰⵏⵏ ⵏⵉⵜ ⴷ ⵡⴰⴷⴷⴰⴷ ⴰⵏⴰⵎⵓⵏ, ⵎⴰⵛⴰ ⵓⵔ ⴷⵉⴷⵙ ⴷⵔⴰⵏ ⵜⴰⵎⵙⵓⵙⵏⵜ ⴰⵏⵏ ⵏⵉⵜ ⵓⵍⴰ ⵜⵓⵖⵓⵍⵜ ⴰⵏⵏ ⵏⵉⵜ.ⴱⴰⴹⵕ ⵀⴰⵕⵉ ⴳ ⵢⵓⵜⵓⴱ

 ⵜⵓⵇⵇⵏⴰ ⴷ ⵜⵎⵓⵔⵜ ⵜⴰⵢⵎⵎⴰⵜ 
ⵜⵍⵍⴰ ⵖⵓⵔ ⴱⴰⴹⵕ ⵀⴰⵕⵉ ⵢⴰⵜ ⵜⵓⵇⵇⵏⴰ ⵉⵥⵍⵉⵏ, ⵏⵣⵎⵔ ⴰⴷ ⵜⵜ ⵏⴳⵍⵎ ⵙ ⵜⵏⵉⵎⴰⵏⵜ ⴰⴽⴷ ⵜⵎⵓⵔⵜ ⵏⵏⵙ ⵜⴰⵢⵎⵎⴰⵜ ⵍⵍⵉ ⵉⴳⴰⵏ ⵍⵎⵖⵔⵉⴱ. ⴷ ⵍⵍⵉ ⵉⴳⴰⵏ ⴰⵎⵙⵓⵏⴼⵙ ⵍⵍⵉ ⵙ ⴰⵔ ⵉⵜⵜⴰⵖⵓⵍ ⴽⵓⴷⵏⵏⴰ ⴰⵙ ⵙⵙⵓⵜⵍⵏ ⵉⵎⵓⴽⵔⵉⵙⵏ ⵉⵏⵉⵎⴰⵏⵏ.ⴷ ⵏⵣⵎⵔ ⴰⵡⴷ ⴰⴷ ⴰⵙ ⵏⴳⵍⵎ ⵜⵓⵇⵇⵏⴰ ⵜⴰⵏⴰⴼⵔⴰⵢⵜ, ⴷ ⴰⵡⴷ ⵍⵎⵖⵔⵉⴱ ⵉⴳⴰ ⴷⴰⵔⵙ ⵢⴰⵜ ⵜⵎⴰⵣⵉⵔⵜ ⵍⵍⵉ ⵙ ⴰⵔ ⵉⴼⵜⵜⵓ ⵙ ⵓⵣⴷⴷⵓⵢ ⴷ ⴰⵔ ⴳⵉⵙ ⵉⵜⵜⵍⵍⵉ ⵙ ⵢⵉⵖⴼ ⵏⵏⵙ ⴷ ⵜⵣⴳⵉ ⵜⴰⵏⵉⵎⴰⵏⵜ.

ⵜⴰⵍⵍⴰⵙⵉⵏ ⵜⵉⵎⴰⵙⴰⵔⵉⵏ ⵏ ⴱⴰⴹⵕ ⵀⴰⵕⵉ ⴷ ⵜⵖⵍⵉⵙⵜ/ⵜⵎⵙⵓⵍⵜⴰ ⵜⴰⵀⵓⵍⴰⵏⴹⵉⵜⵜⵉⵎⴰⵙⴰⵔⵉⵏ ⵏ ⴱⴰⴹⵕ ⵀⴰⵕⵉ ⴷ ⵜⵖⵍⵉⵙⵜ ⵜⴰⵀⵓⵍⴰⵏⴷⵉⵜ ⴳ ⵜⵎⵙⴰⵔⵜ ⵏ ⵜⵔⴷⴰⵢⵜ ⵏ ⵓⵙⵙⵎⵔⵙ ⵏ ⵜⴽⵕⴹⵉ ⵎⴳⴰⵍ ⵏ ⵢⴰⵏ ⴱⴰⴱ ⵏ ⵜⵡⵓⵔⵉⵡⵉⵏ, ⵜⴳⴰ ⵢⴰⵜ ⵜⵎⵙⴰⵔⵜ ⵍⵍⵉ ⴰⵙ ⵉⵙⴽⵔⵏ ⵢⴰⵏ ⵢⵉⴹⵉⵚ ⵓⵣⴷⵉⵔ ⵖⴼ ⵜⵡⴰⴷⴰ ⵏⵏⵙ; ⴷ ⵜⵍⵓⵃ ⵜ ⵉⵏⵏ ⵜⵎⵙⴰⵔⵜ ⴳ ⵜⵎⴷⴰ ⵏ ⵉⵎⵓⴽⵔⵉⵙⵏ ⵓⵍⴳⵉⵏⵏ.

 ⵜⴰⵡⵓⵔⵉ ⵜⴰⵏⴼⴳⴰⵏⵜ ⴷ ⵜⵏⴰⵎⵓⵏⵜ 
ⵉⵜⵜⵢⴰⵡⵙⵙⴰⵏ ⴱⴰⴹⵕ ⵀⴰⵕⵉ ⵙ ⵓⴼⵓⵍⴽⵉ ⴷ ⵜⵡⵓⵔⵉ ⵜⴰⵏⴼⴳⴰⵏⵜ ⴷ ⵜⵏⴰⵎⵓⵏⵜ, ⴷ ⵖⵓⵔⵙ ⵢⴰⵜ ⵜⵎⵙⵎⵓⵏⵜ ⵜⴰⵏⴰⵎⵓⵔⵜ ⴷⴷⵓ ⵢⵉⵙⵎ ⵏ ⵜⵎⵙⵎⵓⵏⵜ ⵏ ⴱⴰⴹⵕ ⵀⴰⵕⵉ ⵏ ⵜⵡⵓⵔⵉⵡⵉⵏ ⵜⵉⵏⴰⵎⵓⵏⵉⵏ ⵍⵍⵉ ⵉⵜⵜⵎⵓⵙⵙⵓⵏ ⴳ ⵢⵉⴳⵔ ⴰⵏⴼⴳⴰⵏ. ⴷ ⴰⵡⴷ ⵜⵍⵍⴰ ⴷⴰⵔⵙ ⵢⴰⵜ ⵜⵉⵍⴰⵍⵜ ⵉⴼⵓⵍⴽⵉⵏ ⴳ ⵓⵙⵖⵓⴷⵓ ⵏ ⵜⵡⵍⴰⴼⵜ ⵏ ⵍⵎⵖⵔⵉⴱ ⴷ ⵓⵙⵉⵙⵙⵏ ⵙ ⵜⴷⵍⵙⴰ ⴷ ⵜⵎⴰⴳⵉⵜ ⴷ ⵜⵖⵔⵎⴰ ⵏ ⵍⵎⵖⵔⵉⴱ ⴷ ⴰⵢⵍⵍⵉ ⵢⵓⴷⵊⴰⵏ ⵉⵎⴷⴷⵓⴽⴽⵯⴰⵍ ⵏⵏⵙ ⴷ ⵉⵏⴹⴼⴰⵕⵏ ⵏⵏⵙ ⴰⴷ ⴽⴽⵉⵏ ⵍⵎⵖⵔⵉⴱ. ⴳ ⵎⴰⵕⵚ 2018, ⵉⵚⴽⴰ 12 ⵏ ⵜⴷⴰⵍⵉⵡⵉⵏ ⵏ ⵓⵙⵙⵍⵎⴷ ⴳ ⵢⴰⵜ ⵜⵉⵏⵎⵍ ⵜⴰⵎⵏⵣⵓⵜ ⴳ ⵍⵇⵏⵉⵟⵕⴰ ⴷ ⵓⵎⴰⵡⴰ ⵏⵏⵙⵏⵜ.

 ⵥⵕ ⵓⴳⴳⴰⵔ 

 ⵀⵉⵛⴰⵎ ⵍⴳⵔⵔⵓⵊ
 ⵜⵓⵏⵏⵓⵏⵜ ⵏ ⵜⵍⴳⴳⵉⵎⵜ

 ⵉⵙⴰⵖⵓⵍⵏ